

***Број: 02 - \_\_\_\_\_\_\_\_\_\_ П Р Е Д Л О Г***

***\_\_\_\_\_\_\_ 2024 година***

***С к о п ј е***

***ЗАПИСНИК***

***од Сто шеесет и првата******седница на Управниот одбор на***

***Фондот за здравствено осигурување на Република Северна Македонија,***

*одржана во просториите на Фондот*

*на 30 мај 2024 година со почеток во 13.00 часот*

*и на 3 јуни 2024 година со почеток од 15.00 часот*

*Седницата започна на**30 мај 2024 година во 13.00 часот.*

***Присутни членови на Управниот одбор:***

* *Дејан Николовски, претставник од Министерството за финансии – претседател;*
* *д-р Фросина Арнаудова Дежуловиќ– заменик на претседателот;*
* *д-р* *Љубиша Каранфиловски, претставник од Сојузот на синдикатите на Македонија – член;*
* *д-р Димитар Димитриевски, претставник од здружението на пензионерите – член;*
* *д-р спец. д-р сци. Тања Дејаноска, претставник на стопанствениците – член;*
* *дипл. фарм. спец. Маја Ковачева, претставник од Лекарската, Фармацевтската и Стоматолошката комора на Македонија – член;*
* *м-р Ангелина Бачановиќ, претставник на осигурениците   – член.*

***Присутни од ФЗОРСМ:***

* *м-р Магдалена Филиповска Грашкоска, директор на ФЗОРСМ;*
* *д-р Асаф Абдурамани, В.Д. директор на ФЗОРСМ;*
* *Ирена Барутоска, републички контролор фармацевт, (учествуваше во работата по точката 2 од дневниот ред на седницата);*
* *Миле Сугарев, директор на секторот за финансиски прашања (учествуваше во работата по точките 4, 6 и 8 од дневниот ред на седницата);*
* *Христо Трповски, раководител на одделението за регрес и судски постапки, во својство на записничар.*

*Седницата ја отвори и водеше претседателот на Управниот одбор Дејан Николовски. На почетокот утврди дека се присутни сите седум членови на Управниот одбор, со што условите за полноважно работење и одлучување се исполнети, по што го прочита претходно доставениот*

***П Р Е Д Л О Г - Д Н Е В Е Н Р Е Д***

* *Усвојување на записникот од Сто педесет и осмата седница на Управниот одбор одржана на 28 март 2024 година*
* *Усвојување на записникот од Сто педесет и деветата седница на Управниот одбор одржана на 26 април 2024 година*
* *Усвојување на записникот од Сто и шеесетата седница на Управниот одбор одржана на 29 април 2024 година*

# Предлог за донесување Одлука за утврдување на вредноста на бодот за платите на вработените во Фондот за здравствено осигурување на Република Северна Македонија;

1. *Предлог за донесување Одлука за утврдување на референтни цени на лекови кои не се на Листата на лекови на товар на Фондот;*
2. *Предлог за донесување Одлука за склучување на договори и Одлука за склучување на анекси на договори за издавање ортопедски и други помагала;*

# Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2024 година;

# Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2024 година;

# Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита за 2024 година;

# Предлог за донесување Одлука за изменување на Одлуката за утврдување на референтните цени за дневна болница и болнички ден во болничката здравствена заштита;

# Разно.

*По изложувањето на предлог дневниот ред, претседателот праша дали има и други предлози за дневниот ред на денешната седница.*

*Директорката Филиповска Грашкоска и директорот Абдурамани наведоа дека е подготвен дополнителен материјал за точката 4. Материјалот се однесува на осум јавни здравствени установи за кои се предлага да се обезбедат дополнителни средства за намирување обврски по судски спорови и извршни исправи како и за медицински апрати. Освен тоа, се предлага дополнување на дневниот ред со разгледување на точка од надлежноста на директорот на Фондот, за која немало согласност на двете лица од кои се состои директорот, па во таква ситуација согласно со Законот за здравственото осигурување треба да одлучи Управниот одбор. Станува збор за одговор на барањето за мислење во врска со поединечниот колективен договор на ЈЗУ Универзитетска клиника за респираторни заболувања кај децата Козле упатено од Министерството за здравство.*

*Предлогот за дополнување на дневниот ред беше едногласно прифатен,* *по што за седницата едногласно се усвои следниот*

***Д Н Е В Е Н Р Е Д***

* *Усвојување на записникот од Сто педесет и осмата седница на Управниот одбор одржана на 28 март 2024 година*
* *Усвојување на записникот од Сто педесет и деветата седница на Управниот одбор одржана на 26 април 2024 година*
* *Усвојување на записникот од Сто и шеесетата седница на Управниот одбор одржана на 29 април 2024 година*

# Предлог за донесување Одлука за утврдување на вредноста на бодот за платите на вработените во Фондот за здравствено осигурување на Република Северна Македонија;

1. *Предлог за донесување Одлука за утврдување на референтни цени на лекови кои не се на Листата на лекови на товар на Фондот;*
2. *Предлог за донесување Одлука за склучување на договори и Одлука за склучување на анекси на договори за издавање ортопедски и други помагала;*

# Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2024 година;

# Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2024 година;

# Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита за 2024 година;

# Предлог за донесување Одлука за изменување на Одлуката за утврдување на референтните цени за дневна болница и болнички ден во болничката здравствена заштита;

# Разгледување на одговори на барањето за мислење во врска со поединечниот колективен договор на ЈЗУ Универзитетска клиника за респираторни заболувања кај децата Козле упатено од Министерството за здравство;

# Разно.

*Потоа се подели дополнителниот материјал за точката 4 и материјалот за точката 8 и се пристапи кон разгледување на точките на дневниот ред по редоследот како што е наведено во записникот.*

* *Усвојување на записникот од Сто педесет и осмата седница на Управниот одбор одржана на 28 март 2024 година*
* *Усвојување на записникот од Сто педесет и деветата седница на Управниот одбор одржана на 26 април 2024 година*
* *Усвојување на записникот од Сто и шеесетата седница на Управниот одбор одржана на 29 април 2024 година*

*Љубиша Каранфиловски наведе дека има забелешка за записникот од Сто педесет и деветата седница, каде под точката 2 било запишано дека побарал предлогот за донесување на Правилник да биде повлечен. Појасни дека тој само навел дека ако треба да се изврши усогласување со порастот на минималната плата, ниту Фондот не треба да остане надвор од тоа и укажал дека предлогот не бил образложен и поткрепен со соодветните прописи на кои се заснова од аспект на фактот дека се во тек избори. Побара да се изврши корекција на записникот во таа смисла.*

*Ангелина Бачановиќ наведе дека и таа имала одредени забелешки за записниците, кои ги доставила на записничарот по пат на е-меил.*

*По ова, претседателот предложи, за забелешките да се внесат во записниците точно, да се остави рок до понеделник 3 јуни, во кој сите членови кои имаат забелешки да ги достават по пат на е-меил.*

*Останатите членови се согласија со предлогот, по што едногласно се одлучи Управниот одбор дополнително да се изјасни за усвојување на записниците од трите седници а членовите кои имаат забелешки за нивната содржина, до понеделник 3 јуни по пат на е-меил забелешките да ги достават на записничарот и до останатите членови на Управниот одбор.*

# ТОЧКА 1 - Предлог за донесување Одлука за утврдување на вредноста на бодот за платите на вработените во Фондот за здравствено осигурување на Република Северна Македонија

*Пред да се пристапи кон дискусија по првата точка на дневниот ред, се одвиваше консултација во која членовите на Управниот одбор се потсетуваа на постапката при донесувањето на одлуката за вредноста на бодот во февруари 2024 година.*

# Потоа Маја Ковачева наведе дека поради неодложни обврски ќе мора да ја напушти седницата и дека пред тоа сака да се изјасни дека гласа позитивно за сите предлози од денешната седница, вклучувајќи ја и дополнителната точка за Универзитетската клиника Козле, зашто смета дека фармацевтите треба да бидат изедначени со другите здравствени работници.

* *Во 13.50 часот Маја Ковачева ја напушти седницата а Управниот одбор продолжи да работи со кворум од шест члена.*

*Тања Дејаноска наведе дека Управниот одбор повторно е во незавидна позиција да донесува одлука без да има цврста поткрепа. Добивме препорака од седницата на Владата одржана на 24 мај, со која ни се препорачува вредноста на бодот да се прилагоди согласно одобрениот буџет на Фондот за 2024 година а зголемената вредност на бодот утврдена во номври 2023 година да има примена од 1 јануари до 31 август 2024 година. Како што се сеќаваме, на почетокот на годината при донесувањето на одлуката за утврдување на вредноста на бодот до 31 мај, се отворија повеќе дилеми. Притоа бевме соочени со фактот дека каква одлука и да донесевме, не ќе беше целосно во согласност со законите, бидејќи и ако се останеше во рамките на средствата утврдени во буџетот, тогаш ќе беше ускратено зголемувањето на платите утврдено за целата администрација кое го договори Владата со Сојузот на синдикатите.*

*Потоа дискутираа и останатите членови на Управниот одбор при што се искристализира ставот дека, како што во февруари се донесе одлука во согласност со препораката на Владата, така и сега треба да се донесе, односно да се утврди истата вредност на бодот и за следните три месеци, до 31 август.*

*Ангелина Бачановиќ укажа дека одлуката треба да се подобри од правно – формален аспект, на начин што наместо во целост да се менува нејзиниот член 1, да се замени само завршната дата на периодот во кој одлуката треба да важи. Значи, само да се замени датата 31.05.2024 со 31.08.2024 година.*

*По ова, се пристапи кон гласање за предлогот за донесување Одлука за утврдување на вредноста на бодот за платите на вработените во Фондот.*

*За донесување на Одлуката гласаа Фросина Арнаудова Дежуловиќ, Љубиша Каранфиловски, Димитар Димитриевски, Тања Дејаноска, Маја Ковачева и Ангелина Бачановиќ, а Дејан Николовски се воздржа од гласање. На тој начин, Управниот одбор со мнозинство на гласови донесе*

***Одлука***

***за изменување на Одлуката утврдување на вредноста на бодот за платите на вработените во Фондот за здравствено осигурување на Република Северна Македонија***

*со која се вредноста на бодот од 77,16 денари продолжува да важи до 31 август 2024 година.*

*По одлуката, Управниот одбор едногласно донесе и*

***Заклучок:*** *Се задолжуваат директорите на Фондот од Министерството за финансии да побараат пренамена на средства заради обезбедување средства за платите до крајот на годината во согласност со вредноста на бодот.*

# ТОЧКА 2 - Предлог за донесување Одлука за утврдување на референтни цени на лекови кои не се на Листата на лекови на товар на Фондот

*На почетокот на расправата по точката 2, директорката Филиповска Грашкоска потсети дека минатиот месец беше извршена измена на Правилникот за начинот и методологијата за утврдување на референтни цени на лекови, со која се уреди и постапката за утврдување на референтните цени за лековите што не се на Листата на лекови а се сметаат за основни здравствени услуги и кои јавните здравствени установи ги набавуваат по претходна согласност од Министерството за здравство и Фондот. Врз основа на правилникот, работеше работна група на Фондот и го утврди предлогот што е даден на усвојување од Управниот одбор. Откако ќе се утврдат референтните цени за овие лекови, за дотогаш доставените барања од универзитетските клиники, од страна на Фондот ќе можат да бидат издадени согласности за нивна набавка. Освен предложените за усвојување референтни цени, работната група подготвила и информација за лековите за кои не можело да се утврдат референтни цени. Најголемиот дел од лековите за кои се утврдувала референтна цена се лекови за кои има доставено барања од страна на ЈЗУ УК за детски болести, ЈЗУ УК за ТОАРИЛУЦ и ЈЗУ УК за неврохирургија, но и од страна на други клиники.*

*Тања Дејаноска забележа дека меѓу лековите за кои не можело да се утврдат референтни цени е витаминот Ц, за што изрази чудење, а Ирена Барутоска објасни дека за сите лекови кои не се наоѓаат на Листата на лекови кои паѓаат на товар на Фондот, а за кои ЈЗУ имаат потреба за нивна набавка и имаат издадено согласност од Министерството за здравство, може да биде доставено барање до Фондот и да биде издадена согласност.*

*Ангелина Бачановиќ констатира дека за 106 лекови се предложени референтни цени а за 38 не можело да се утврдат. Праша како ќе постапува Фондот во врска со оние лекови за кои нема да се утврди референтна цена.*

*Ирена Барутоска објасни дека во врска со овие лекови ќе се постапува согласно одредбите од Правилникот за критериумите за склучување на договори и за начинот на плаќање на здравствените услуги на здравствените установи кои вршат болничка здравствена заштита, односно доколку за одреден лек не може да се утврди референтна цена, тогаш Фондот може да даде согласност за набавка по цената што ја побарува ЈЗУ. Но при ова, доколку Фондот во претходната или тековната календарска година веќе има издадено согласност со пониска цена од бараната, се дава согласност за набавка по одобрената пониска цена, а доколку цената на лекот од барањето е повисока од најниската одобрена големопродажна цена, се дава согласност за набавка по најниската одобрена големопродажна цена.*

*Ангелина Бачановиќ праша дали по повод информацијата Управниот одбор треба да донесе некаква одлука а Ирена Барутоска одговори дека информацијата е само од информативна природа и во неа се наведува за кои лекови, за кои дотогаш биле поднесени барања за набавка од страна на универзитетските клиники, не можело да се утврдат референтни цени.*

*Фросина Арнаудова Дежуловиќ праша дали во предлогот е грешка предложената референтна цена за Ibuprofen со јачина од 5mg/ml (2ml) во износ од 8.047,86 денари, за разлика од предложената референтна цена за Ibuprofen со јачина од 400mg (100ml) во износ од 197,74 денари и со јачина од 600mg (100ml) во износ од 263,02 денари, бидејќи има голема разлика за истиот лек.*

*Ирена Барутоска објасни дека не е грешка и тоа доаѓа од цените за овој лек во референтните земји. Потоа наведе дека ова ќе го покаже преку податоците кои се употребени при пресметка на цената за овој лек, кои ќе ги донесе.*

*Во меѓувреме Управниот одбор продолжи со работа по следните точки од дневниот ред, односно по точките 3, 5 и 4.*

# ТОЧКА 3 - Предлог за донесување Одлука за склучување на договори и Одлука за склучување на анекси на договори за издавање ортопедски и други помагала

*Во рамките на точката 3 на дневниот ред, Управниот одбор согласно со членот 11, став 3 и 4 на Правилникот за индикациите за остварување на право на ортопедски и други помагала, а врз основа на предлогот од работниот материјал за оваа точка, без дискусија едногласно донесе*

***Одлука***

***за склучување на договор за издавање на ортопедски и други помагала***

*со која по барањето на еден субјект се одлучи да се склучи договор за издавање на ортопедско помагало, и*

***Одлука***

***за склучување анекс на договор за издавање на ортопедски и други помагала***

*со која по барањата на четири субјекти се одлучи да се склучат анекси на договорите за издавање на ортопедски и други помагала.*

***ТОЧКА 5 -*** *Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2024 година*

*Управниот одбор, без дискусија а согласно со предлогот од работниот материјал за оваа точка од дневниот ред, едногласно донесе*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2024 година***

*со која се утврди договорен надоместок за девет здравствени установи кои склучиле договор со Фондот (ПЗУ „Триодент“ од Скопје, ПЗУ „Максидент Вршковски “ од Битола, ПЗУ „Д-р Баткоски имплант“ од Охрид, ПЗУ „Д-р Бесника -Д-р Арта“ од Тетово, ПЗУ „Фамили дентал хирургија“ од Кавадарци, ПЗУ „Д-р Марија“ од Тетово, ПЗУ „Д-р Павлески Дентално Студио“ од Скопје, ПЗУ „Златаноски“ од Охрид и ПЗУ „Дентал Царе протетика“ од Скопје).*

# ТОЧКА 4 - Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2024 година

*Предлогот од точката 4 се состоеше од два работни материјали.*

*Во врска со првиот материјал, Миле Сугарев објасни дека тој се однесува на измени на договорните надоместоци на јавни здравствени установи за здравствени работници ангажирани преку договор на дело, за што вкупно треба да се обезбедат дополнителни средства од 3.165.208 денари, како и за лекари по општа медицина кои извршуваат шестмесечна пробна работа во согласност со Законот за здравствената заштита, за што вкупно треба да се обезбедат дополнителни средства од 2.600.000 денари.*

*Вториот материјал, кој се однесува на осум јавни здравствени установи, го објасни директорката Филиповска Грашкоска. Наведе дека средствата за овие здравствени установи, се во вкупен износ од 52.699.000 денари и се определни врз основа на барањата поднесени од нив. Наведе дека УК за онкологија до Фондот доставила информација за правосилни судски одлуки врз основа на кои фирмите Д-р Пановски и Промедика преку извршител извршиле присилна наплата од сметката на клиниката, поради што клиниката нема доволно средства за тековното работење. Ако не обезбедиме средства, клиниката не ќе може да набавува лекови од Листата на лекови, кои се неопходни за обезбедување на услугите за осигурениците на Фондот. Потоа објасни и за намената на средствата за останатите јавни здравствени установи кои поднеле барања до Фондот (Општа болница Прилеп - средства за плаќање по тужби од вработени, Општа болница Гостивар - средства за плаќање неисплатени додатоци на плати на вработени, Општа болница Охрид - средства за поправка на медицински апарат, Општа болница Струмица - средства за поправка на медицински апарати, Општа болница Струга - средства за плаќање во работни спорови, Здравствен дом Кратово - средства за утужено побарување за електрична енергија и за работење на установата и Здравствен дом Крушево - средства за спогодбено решавање на тужбени побарувања на вработени).*

*Љубиша Каранфиловски наведе дека се поставува прашање дали до присилните наплати е дојдено од објективни причини или неплаќањето и извршувањето се резултат на лошо работење, односно менаџирање.*

*Потоа, врз основа на предлозите содржани во двата работни материјали, Управниот одбор едногласно донесе*

***Одлука***

***за изменување на Одлуката за утврдување на вкупниот договорен надоместок на јавните здравствени установи за 2024 година***

*со која се изменија договорните надоместоци на 36 јавни здравствени установи.*

* *Во 15.37 часот поради неодложни обврски седницата ја напушти Ангелина Бачановиќ а Управниот одбор продолжи да работи со кворум од пет члена.*

# ТОЧКА 2 - Предлог за донесување Одлука за утврдување на референтни цени на лекови кои не се на Листата на лекови на товар на Фондот - продолжение

*Откако Ирена Барутоска донесе табели – пресметки во врска со лекот Ibuprofen, се продолжи со расправата по точката 2.*

*Ирена Барутоска објасни дека за лекот Ibuprofen со јачина од 5mg/ml (2ml), пресметаната предлог референтна цена потекнува од цените за овој лек во референтните земји: Словенија (534,6 евра за пакување од 4 инјекции) и Хрватска (439,4 евра за пакување од 4 инјекции), при што претворено во денари тоа е: 36.005,40 денари и 28.377,48 денари, соодветно, на што се пресметува просечна споредбена цена во износ од 32.191,44 денари (за пакување од 4 инјекции), односно 8.047,86 денари за 1 инјекција. Се претпосатвува дека високата цена за оваа јачина од генериката Ibuprofen потекнува од индикацијата за која се употребува, а согласно Збирниот извештај за особините на лекот тоа е: лекување на хемодинамски значаен отворен артериски дуктус кај предвремено родени бебиња. За ралика од ова, Ibuprofen-от во другите 2 јачини се употребува за неговото „стандардно“ дејство како аналгетик и антипиретик.*

*По ова објаснување, Управниот одбор едногласно ја донесе предложената*

***Одлука***

***за утврдување на референтни цени на лекови кои не се на Листата на лекови а се сметаат за основни здравствени услуги и кои јавните здравствени установи ги набавуваат по претходна согласност од Министерството за здравство и Фондот за здравствено осигурување***

*со која се утврдија референтните цени за 106 лекови.*

***ТОЧКА 6 -*** *Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита за 2024 година*

*И во рамките на точката 6, Управниот одбор без дискусија а согласно со предлогот од работниот материјал за оваа точка од дневниот ред, едногласно донесе*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита по упат на избран лекар за 2024 година***

*со која се измени договорниот надоместок на една здравствена установа поради промена во тимовите со кои ги извршува здравствените услуги на осигурениците на Фондот (ПЗУ „Д-р Н-Османи“од Гостивар) и се утврди договорен надоместок за една здравствена установа која склучила договор со Фондот (ПЗУ „Свети Стефан“ од Гевгелија).*

***ТОЧКА 7 –*** *Предлог за донесување Одлука за изменување на Одлуката за утврдување на референтните цени за дневна болница и болнички ден во болничката здравствена заштита*

*Христо Трповски објасни дека на седницата одржана на 26 април 2024 година Управниот одбор донесе Одлука за изменување на Одлуката за утврдување на референтните цени за дневна болница и болнички ден во болничката здравствена заштита, а по нејзиното објавување во Службен весник се забележало дека е објавена претходната измена на истата Одлука, донесена на 20 јуни 2023 година. Поради тоа, за да бидат објавени и да влезат во сила референтните цени на здравствените услуги кои беа утврдени на седницата од 26 април 2024 година, потребно е да се донесе нова одлука, со која ќе се утврдат вистинските референтни цени и ќе се стави вон сила погрешната одлука.*

*По објаснувањето, Управниот одбор едногласно го усвои предлогот и донесе*

***Одлука***

***за дополнување на Одлуката за утврдување на референтни цени за дневна болница и болнички ден во болничката здравствена заштита***

*со која се утврдија референтните цени на две нови здравствени услуги.*

# ТОЧКА 8 – Разгледување на одговори на барањето за мислење во врска со поединечниот колективен договор на ЈЗУ Универзитетска клиника за респираторни заболувања кај децата Козле упатено од Министерството за здравство

*Во рамките на оваа точка на дневниот ред, поради непостоење на согласност помеѓу двете лица од кои се состои директорот на Фондот, Управниот одбор согласно Законот за здравственото осигурување, одлучуваше за одговорот на барањето за мислење во врска со поединечниот колективен договор на ЈЗУ Универзитетска клиника за респираторни заболувања кај децата Козле, упатено на Фондот од Министерството за здравство.*

*Бидејќи двете лица од кои се состои директорот имале различен став каков одговор да даде Фондот, односно според директорката Филиповска Грашкоска, Фондот треба да даде негативно мислење на барањето а според директорот Абдурамани треба да даде позитивно, на Управниот одбор му беа доставени двата различни одговори, составени согласно со ставовите на двете лица од кои се состои директорот.*

*На почетокот, директорот Абдурамани објасни дека со поединечниот колективен договор на Универзитетската клиника, фармацевтите со бодовите се изедначуваат со лекарите. Станува збор за двајца фармацевти а со новиот колективен договор тие би имале плати за околу 11,5% повисоки од фармацевтите на другите универзитетски клиники.*

*Миле Сугарев дополни дека Законот за здравственото осигурување ги изедначил фармацевтите и лекарите, подведувајќи и едните и другите под здравствени работници. Инаку, бодовите за платите се утврдуваат со колективните договори, а оваа клиника, која неодамна се трансформира од институт побара и бодовите да им бидат утврдени соодветно на новиот статус. Ова е прв поединечен колективен договор за кој Владата и Министерството за здравство побарале мислење од Фондот. Инаку, во колективниот договор за кој е побарано мислење, за фармацевтите имаат шест звања и сите тие имаат повисоки бодови од клиниките.*

*Директорот Абдурамани потенцира дека во моментов дилемата се сведува на тоа дали фармацевтите ќе бидат изедначени со лекарите или не.*

*Директорката Филиповска Грашкоска пак истакна дека треба да се имаат во вид и бодовите на фармацевтите во другите клиники.*

*Љубиша Каранфиловски наведе дека имало барања од Фармацевтската комора до синдикатот да се заложи за подобрување на статусот на фармацевтите. Инаку, секој поединечен колективен договор е специфичен поради специфичноста на дејностите на одделните здравствени установи. Наведе и оти смета дека, бидејќи се работи и за помал број вработени, односно околу 23, барањето за повисокиот коефициент е оправдано.*

*Директорката Филиповска Грашкоска наведе дека одбила да го потпише позитивниот одговор а и на состанок во Министерството за здравство кажала дека не би било спорно доколку би се потпишал таков колективен договор за сите клиники. Оваа клиника се стекна со тој статус пред само шест месеци а сега одеднаш фармацевтите таму би имале повисоки бодови а другите клиники би биле дискриминирани. Потенцира дека ова е за првпат од Фондот се бара согласност за поединечен колективен договор на здравствена установа. Во болницата во Чаир бил воведен таков коефициент за фармацевтите, но за тоа не било барано мислење од нас, а сега тоа како аргумент се користи и од новата клиника Козле.*

*Директорот Абдурамани укажа дека покачувањето на коефициентот во Козле може да даде позитивен импулс и за покачување на другите клиники, но на крајот, не Фондот туку Владата ќе одлучи дали да се потпише овој колективен договор.*

*Потоа Миле Сугарев го објасни негативното мислење во однос на колективниот договор за клиниката Козле, кое било потпишано од директорката а го подготвила стручната служба.*

*Фросина Арнаудова Дежуловиќ праша дали сега фармацевтот во Козле би имал ист коефициент со лекар специјалист на клиника а Миле Сугарев потврди и додаде дека покрај повисоките коефициенти во колективниот договор се предвидуваат и додатоци на платите. Во барањето за согласност од Фондот е опфатено и тоа.*

*Директорот Абдурамани заклучи дека прашањето се сведува на тоа дали да се согласиме тие шест звања на фармацевтите во Козле да се изедначат во бодовите со лекар специјалист во Козле. За тоа бараме мислење од Управниот одбор.*

*Љубиша Каранфиловски наведе дека изедначувањето би претставувало позитивно придвижување за и на другите клиники да се постигне истото.*

*По ова, претседателот Дејан Николовски предложи седницата да биде прекината а дискусијата за оваа точка, за точката разно и за усвојување на записниците од претходните седници да продолжи во понеделник на 3 јуни во 15.00 часот.*

*Управниот одбор едногласно се согласи со предлогот, по што седницата беше прекината во 16.15 часот.*

*Седницата продолжи со работа на 3 јуни 2024 година во 15.00 часот.*

***Присутни членови на Управниот одбор:***

* *Дејан Николовски, претставник од Министерството за финансии – претседател;*
* *д-р Љубиша Каранфиловски, претставник од Сојузот на синдикатите на Македонија – член;*
* *д-р Димитар Димитриевски, претставник од здружението на пензионерите – член;*
* *д-р спец. д-р сци. Тања Дејаноска, претставник на стопанствениците – член;*
* *дипл. фарм. спец. Маја Ковачева, претставник од Лекарската, Фармацевтската и Стоматолошката комора на Македонија – член;*
* *м-р Ангелина Бачановиќ, претставник на осигурениците   – член.*

***Отсутни членови на Управниот одбор:***

* *д-р Фросина Арнаудова Дежуловиќ– заменик на претседателот.*

***Присутни од ФЗОРСМ:***

* *д-р Асаф Абдурамани, В.Д. директор на ФЗОРСМ;*
* *Христо Трповски, раководител на одделението за регрес и судски постапки, во својство на записничар.*

*Претседателот на Управниот одбор Дејан Николовски го отвори продолжението на Сто шеесет и првата седница и утврди дека се присутни шест членови на Управниот одбор со што се исполнети условите за полноважно работење и одлучување.*

*Седницата продолжи со работа со усвојување на записниците од Сто педесет и осмата седница на Управниот одбор одржана на 28 март 2024 година, Сто педесет и деветата седница на Управниот одбор одржана на 26 април 2024 година и Сто и шеесетата седница на Управниот одбор одржана на 29 април 2024 година.*

*Се констатира дека освен Ангелина Бачановиќ која достави забелешки за трите записника, другите членови не доставиле забелешки на текстовите на записниците по пат на е-меил.*

*Потоа Љубиша Каранфиловски наведе дека сега ја доставува забелешката за дискусијата по точката 2 во записникот од Сто педесет и деветата седница, за која зборуваше на првото продолжение на седницата одржано на 30 мај.*

*По вклучувањето на забелешките на Ангелина Бачановиќ и на Љубиша Каранфиловски, записниците од Сто педесет и осмата седница на Управниот одбор одржана на 28 март 2024 година, Сто педесет и деветата седница на Управниот одбор одржана на 26 април 2024 година и Сто и шеесетата седница на Управниот одбор одржана на 29 април 2024 година беа едногласно усвоени.*

*Потоа се продолжи со расправа по точката 8 од дневниот ред, која беше започната на првото продолжение на Сто шеесет и првата седница на 30 мај.*

# ТОЧКА 8 – Разгледување на одговори на барањето за мислење во врска со поединечниот колективен договор на ЈЗУ Универзитетска клиника за респираторни заболувања кај децата Козле упатено од Министерството за здравство

*На почетокот, по барање на Маја Ковачева и Ангелина Бачановиќ, од причина што не беа присутни кога на првото продолжение на седницата се дискутираше за оваа точка, директорот Абдурамани го објасни барањето на мислење и различните ставови на директорката Филиповска Грашкоска и неговото во врска со тоа. Притоа истакна дека прашањето е дали коефициентите на фармацевтите утврдени со поединечниот колективен договор на работодавачот – УК Козле, треба да се изедначат со коефициентните на лекарите.*

*По излагањето на директорот, Димитар Димитриевски праша дали воопшто треба да се дискутира за ова прашање, бидејќи Љубиша Каранфиловски известил дека прашањето за коефициентите на фармацевтите на клиниките било апсолвирано од синдикатот.*

*Потоа Љубиша Каранфиловски се осврна на поставеноста на колективните договори во системот на колективното договарање, при што објасни кои прашања се уредуваат со општ, со гранков и поединечен колективен договор. Исто така ги запозна присутните со висината на коефициентите во различните видови здравствени установи и соодносите на коефициентите на различните видови здравствени работници. Излагањето го заклучи со констатацијата дека, какви ќе се коефициентите за пресметување на платите на здравстените работници не е важно за Управниот одбор на Фондот, а Управниот одбор може да ги разгледува само ако по предлог на директорот на Фондот се одлучува за измени на договорните надоместоци на здравствените установи. Исто така, истакна и дека во овој изборен период, односно до избор на влада, не може да се донесуваат или изменуваат одлуки кои се одразуваат на висината на платите.*

*Директорот Абдурамани дека Фондот не е во позиција да одлучува дали на УК Козле ќе му исплаќа плати како на клиника или како на институт. Она што сега треба да се стори е да се одлучи наместо директорот на Фондот, бидејќи не постои согласност помеѓу двете лица кои го сочинуваат. И ако Фондот даде негативно мислење, фарцевтите ќе добиваат плата според колективниот договор, доколку како таков биде потпишан.*

*Од дискусијата на членовите и на директорот Абдурамани, произлезе ставот на Управниот одбор дека прашањето не е во надлежност на Управниот одбор на Фондот. Согласно со таквиот став, Управниот одбор едногласно го донесе следниот*

***Заклучок:*** *Не е во надлежност на Управниот одбор на Фондот да дискутира за коефициентите за одредени работни места ниту да дава мислење за колективни договори.*

*Во дискусијата се истакна и мислењето дека и здравствените работници со високо образование од областа на фармацијата, треба да имаат ист статус како здравствените работници согласно со Законот за здравствената заштита.*

***ТОЧКА 9 –*** *Разно*

* *Во рамките на точката 9 - Разно, Тања Дејаноска праша што се случило со договорните надоместоци на стоматолозите специјалисти за кои имало ветувања дека ќе се зголемат за 35%. Додаде дека со зголемувањето на цените за нивните услуги а незголемување на договорните надоместоци, значително се намалил бројот на издадени стоматолошки помагала и дека на седниците во контуинуитет укажувала дека зголемувањето на надоместоците е во интерес на осигурениците.*

*Директорот Абдурамани наведе дека за тоа може да се отвори дискусија кога ќе бидат присутни двајцата директори како и дека има сознанија дека се разговарало за тоа прашање но не му се познати детали бидејќи тоа било пред да биде именуван.*

* *Во 15.50 часот поради неодложни обврски седницата ја напушти Димитар Димитриевски а Управниот одбор продолжи да работи со кворум од четири члена.*
* *Понатаму во рамките на точката, Тања Дејаноска зборуваше за детската кардиохирургија, истакнувајќи дека поминале шест месеци откога се актуелизирало прашањето дали за детска кардиохирургија треба да се определуваат посебни надоместоци во рамките на вкупните надоместоци на кардиохируршките болници а не било конечно решено. Минатиот пат директорката наведе дека се правеле анализи во врска со тоа, па затоа и сега го поставува како прашање за кое треба да се одлучи.*

*По ова, директорот Абдурамани праша дали Управниот одбор би сакал да биде изработен извештај за бројот на кардихируршки интервенции на деца, па и тој податок да го има во вид кога ќе се одлучува дали е потребно да се утврдува наменски условен буџет за детска кардиохирургија.*

*Управниот одбор го прифати предлогот и едногласно го донесе следниот*

***Заклучок:*** *Фондот да подготви и да достави до Управниот одбор извештај за бројот на детски кардиохирушки интервенции/бројот на оперирани деца во 2023 година и во првите два квартали од 2024 година во болниците Аџибадем Систина и Жан Митрев, во насока на разгледување на предлогот на директорите на Фондот за утврдување условен буџет за детски кардиохируршки интервенции во рамките на буџетите на кардиохируршките болници.*

*Со донесувањето на заклучокот, дневниот ред беше исцрпен и Управниот одбор во 15.56 часот заврши со работата на Сто шеесет и првата седница.*

***Записничар, Управен одбор/Bordi drejtues***

***Христо Трповски Претседател/Kryetar,***

***Дејан Николовски***